તો, આપણે વિકસિત વિશ્વમાંના એક નથી, આ સમયથી આગળની વિચારસરણી હજુ આપણા સુધી પહોંચી નથી અને છતાં આપણે વિકસિત રાષ્ટ્રો સાથે સ્પર્ધા કરવા માંગીએ છીએ. એવા દેશો જે એક સમયે આપણા જેવા હતાં, જે વિકાસ માટે તરસતા હતાઁ, તેમણે સંશોધન કર્યા, અને વિકસિત દેશોની હરોળમાઁ ઉભા થયાં, તુર્કી, મલેશીયા અને એવા અન્ય દેશો વિકાસની સીડી પર પોતાની ભાષાને પણ આગળ લેતા ગયા, એક હીરાની જેમ તેને સાચવી. તેમણે પોતાની ભાષાને પોતાની નજીક રાખી. કારણકે જો તમે તુર્કીની કોઈ વસ્તુ ખરીદો અને તેનું લેબલ તુર્કીશભાષામાં ન હોય તો એ ત્યાં બનેલી નથી. ત્યાં એવી વસ્તુને પોતાના દેશમાં બની છે એવું કોઈ માનશે નહીં. ત્યાંના લોકો તેને સ્વીકારશે નહીં, ગૂંચવાયેલા કે છેતરાયેલા ગ્રાહક જેવી લાગણી તેમને થશે, જેવી આપણને હંમેશા થાય છે. એટલે ત્યાં નવા આવિષ્કાર માટે કે ઉત્પાદન કરવા માટે પોતાની ભાષાને જાળવી રાખવું આવશ્યક છે.